Klasa: 605-04/20-01/03

Ur.br.: 2170-57-04-20-3/ERČ

Rijeka, 06. 05. 2020.

**VELEUČILIŠTE U RIJECI** objavljuje

Natječaj za dodjelu financijskih potpora u okviru

**ERASMUS+ projekta 2019-1-HR01-KA107-060313**

**omotnica IPA - Bosna i Hercegovina**

**studentima za mobilnost u svrhu studijskog boravka**

u zimskom/ljetnom semestru **ak. god. 2020./2021.**

na partnerskim sveučilištima u Bosni i Hercegovini

Sveučilište u Sarajevu: Ekonomski fakultet u Sarajevu (<http://www.efsa.unsa.ba/ef/bs>)

* Ljetni semestar ak.god. 2020./2021.

Sveučilište u Mostaru: Ekonomski fakultet u Mostaru (<http://ef.sum.ba/>)

Fakultet prirodoslovno-matematičkih i odgojnih znanosti

(<https://www.fpmoz.sum.ba/index.php?lang=hr>)

* Zimski/ljetni semestar ak.god. 2020./2021.

Veleučilištu u Rijeci u prosincu 2013. godine dodijeljena je Erasmus povelja za visoko obrazovanje *Erasmus Charter for Higher Education* (256136-EPP-1-2014-1-HR-EPPKA3-ECHE) i Erasmus ID kod HRRIJEKA 02 čime je omogućeno njegovo sudjelovanje u programu Erasmus+ i mobilnost studenata u inozemstvo u svrhu studijskog boravka. U okviru programa Erasmus+ mobilnost studenata Veleučilišta u Rijeci je moguća prema visokoškolskim ustanovama u partnerskim zemljama koje se nalaze izvan Europske unije, a s kojima je sklopljen bilateralni međuinstitucijski sporazum o suradnji (Ključna aktivnost 1 – KA107: Projekti mobilnosti između država sudionica u programu i partnerskih država).

U okviru ERASMUS+ programa – Ključna aktivnost 1, Veleučilište u Rijeci objavljuje natječaj za dodjelu financijskih potpora studentima za studijski boravak na inozemnoj visokoškolskoj ustanovi u partnerskoj državi **Bosni i Hercegovini** s kojom Veleučilište u Rijeci ima potpisan Erasmus+ bilateralni međuinstitucijski sporazum o razmjeni studenata i osoblja za razdoblje od 2019.-2021. (**Sveučilište u Sarajevu i Sveučilište u Mostaru**). Svrha boravka u inozemstvu je **studijski boravak** koji će se realizirati u ak. god. 2020./2021.

Na natječaj se mogu prijaviti redoviti i izvanredni studenti Veleučilišta u Rijeci koji su u trenutku odlaska na mobilnost upisani u najmanje drugu godinu preddiplomskog studija ili prvu godinu specijalističkog diplomskog studija na Veleučilištu u Rijeci, uz uvjet da za vrijeme mobilnosti na inozemnoj instituciji pohađaju redovni studij u punom vremenu.

Tijekom studija studenti mogu biti korisnici financijske potpore za mobilnosti do ukupno 12 mjeseci na svakoj razini studija.

Važeće razdoblje za realizaciju mobilnosti je **1. 10. 2020. – 15. 7. 2021**. za Sveučilište u Mostaru, odnosno **1.03.2021. - 15.7.2021.** za Sveučilište u Sarajevu.

Preduvjet za realizaciju mobilnosti u svrhu studijskog boravka su sklopljeni Erasmus+ međuinstitucijski sporazumi.

Trajanje mobilnosti za studijski boravak: 1 student x 4 mjeseca.

**Mjesečni iznos financijske potpore za životne troškove za studente iznosi 700,00 EUR.**

**Doprinos za putovanje odobrava se ovisno o udaljenosti sukladno izračunu u alatu *Distance calculator* Europske komisije i iznosi 180,00 EUR.**

Detaljne informacije o postupku prijave na natječaj i o realizaciji mobilnosti te području razmjene nalaze se u dokumentu **Uputa za studente**, koja je, zajedno s prijavnim obrascima sastavni dio ovog Natječaja te je dostupna na web stranici Veleučilišta u Rijeci ([www.veler.hr](http://www.veler.hr)) ili na zahtjev u Uredu za međunarodnu suradnju.

Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod.

Prijava za mobilnost studenata treba sadržavati obavezne dokumente:

1. popunjen i potpisan Prijavni obrazac za studente s potpisanim Pismom motivacije i Životopisom (*Europass* CV obrazac)
2. kopiju domovnice (za hrvatske državljane) ili drugi dokaz o državljanstvu za strane studente
3. potvrdu o statusu studenta
4. ovjeren prijepis ocjena svih položenih ispita sa svih razina studija
5. potpisanu Izjava o obradi osobnih podataka

*Dodatno:*

* Obrazac za prijavu osoba s posebnim potrebama

**ROK ZA PRIJAVU:**

**05. 06. 2020.**

**Prijave dostaviti e-mailom i poštom!**

**E-mail adresa:** prijavni obrazac u elektroničkom obliku potrebno je poslati na *e-mail* adresu (naslov maila mora glasiti *Prijava za Erasmus+ omotnica IPA-BiH, studenti*):

[mjakopic@veleri.hr](mailto:mjakopic@veleri.hr), (u kopiji na adresu: mobility@veleri.hr)

**Adresa za slanje prijave:** potpisani primjerak prijavnog obrasca i ostale dokumente za prijavu na natječaj poslati isključivo preporučenom poštom na adresu:

Veleučilište u Rijeci

Ured za međunarodnu suradnju

Za Natječaj Erasmus+ KA107 omotnica IPA-BiH, studenti

Trpimirova 2/V

51000 Rijeka

Napomena: *Prijave koje su nepotpune ili su zaprimljene nakon naznačenog roka (u obzir će se uzeti datum na poštanskom pečatu) neće biti razmatrane.*

**Kriteriji za odabir kandidata:**

Potpuno i ispravno ispunjen prijavni obrazac (dostavljena kompletna Natječajem zatražena dokumentacija), akademski uspjeh, motivacijsko pismo, znanje jezika na kojem će se održavati nastava. U slučaju jednake izvrsnosti što se tiče akademskog uspjeha prednost će imati studenti slabijeg socioekonomskog statusa čije je pismo motivacije bolje ocijenjeno.

Studenti kojima je ovo prva mobilnost u okviru programa Erasmus+ imaju prioritet.

Izbor kandidata za mobilnost vrši se od strane Povjerenstva za izbor kandidata, a konačni rezultati Natječaja i odluka o prihvaćenim studentima objavit će se na web-stranicama Veleučilišta u Rijeci (www.veleri.hr, pod kategorijom Erasmus+ / Novosti). Svi kandidati bit će obaviješteni o rezultatima Natječaja e-poštom.

Prijavom na Natječaj kandidati potvrđuju da su upoznati da Veleučilište u Rijeci kao voditelj obrade osobnih podataka obrađuje njihove osobne podatke iz prijave isključivo u svrhu provedbe predmetnog Natječaja i izvršenja ugovora, što uključuje i objavu njihovih imena i prezimena na popisu izabranih/odbijenih kandidata ili na listi čekanja, odnosno objavu institucije na kojoj će realizirati mobilnost.

**Dodatne informacije i prijavni obrasci dostupni su na web stranici:**

[www.veleri.hr](http://www.veleri.hr) - pod kategorijom Erasmus+ / Novosti

ili na tel: 091/332 1349